**11/2016.(I.28.) Kgy. sz. határozat**

Szombathely Megyei Jogú Város Közgyűlése a Javaslat a „TOP-6.6.1-15 Egészségügyi alapellátás infrastrukturális fejlesztése” megnevezésű pályázati felhívással kapcsolatos döntések meghozatalára című előterjesztést megtárgyalta, és a következő döntéseket hozta:

1. A Közgyűlés jelen előterjesztés mellékletét képező új egészségügyi alapellátó központ kialakítására vonatkozó megvalósíthatósági tanulmányt jóváhagyja.
2. A Közgyűlés a TOP-6.6.1-15 Egészségügyi alapellátás infrastrukturális fejlesztése megnevezésű pályázati kiírásra benyújtandó projektet jóváhagyja, egyúttal felkéri a polgármestert az elfogadott projekt Nemzetgazdasági Minisztérium részére történő benyújtására.
3. A Közgyűlés felhatalmazza a Gazdasági és Városstratégiai Bizottságot, hogy a fentiek szerint elfogadott új egészségügyi alapellátó központ kialakítására vonatkozó módosításokat jóváhagyja.
4. A Közgyűlés nyertes pályázat esetén felhatalmazza a polgármestert a Támogatási Szerződés aláírására.
5. A Közgyűlés felkéri a polgármestert, hogy a projekt megvalósításához szükséges előterjesztés szerinti telekalakítási eljárást indítsa el a terület északi részének gazdaságos hasznosítására való tekintettel.

**Felelősök:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

Szakály Szabolcs, Városfejlesztési Kabinet vezetője

Lakézi Gábor a Városüzemeltetési Osztály vezetője)

**Határidő:** 1. és 5. pont: azonnal

 2. pont: 2016. április 20.

3. pont: támogató döntését követő Gazdasági és Városstratégiai Bizottság

 4. pont: támogató által meghatározott időpont